चित्रकूट: रविवार देर रात मुंबई हावड़ा रेलमार्ग के इलाहाबाद मानिकपुर रेलखण्ड पर पनहाई स्टेशन के पास चेन्नई से पटना जाने वाली 12669 गंगा कावेरी एक्सप्रेस लूट कांड में फ़िलहाल पुलिस को अभी तक कोई सफलता हांथ नहीं लगी है अलबत्ता वारदात को अंजाम पेशेवर लुटेरों द्वारा दिया गया है यह खाकी का भी मानना है. वारदात में खूंखार दस्यु साढ़े पांच लाख के इनामी बबुली कोल का भी हांथ होने की संभावना जताई जा रही है जिसे हाल फिलहाल पुलिस सूत्रों द्वारा नकारा जा रहा है. अंदरखाने के सूत्रों के मुताबिक जिस तरह से घटना को अंजाम दिया गया है वो ट्रेनों में इस तरह की वारदात करने वाले किसी रैकेट गिरोह का काम लग रहा है. बदमाशों की तलाश में पुलिस ने मानिकपुर मारकुंडी थाना क्षेत्र के कई गांवों में सर्च ऑपरेशन चलाया और कुछ संग्दिग्ध लोगों को उठाया भी गया है.